ขึ้นชื่อว่าร้านบุฟเฟ่ต์ญี่ปุ่น ร้านนึงที่ไม่ควรพลาดคือ ร้านมิยาบิ เพราะเป็นร้านบุฟเฟ่ต์แบบครบครันทั้งปิ้งย่างแบบยากินิคุ และชาบุหม้อไฟ รวมถึงมีบริการอาหารเคียงอีกหลายชนิดทั้งข้าวปั้นหน้าต่างๆ ทาโกะยากิ เกี๊ยวซ่า ซูชิ และอีกหลายอย่าง

สำหรับสาขาเดอะมอลล์บางแคนี้ บรรยากาศของสาขานี้กินขาดมาก เพราะทุกที่นั่งของร้านจะเห็นวิวน้ำตก (จำลอง) ได้อย่างชัดเจน ทำให้มีอารมณ์สุนทรีย์มากขณะทาน 555

สาขานี้ขนาดร้านไม่ใหญ่เท่าที่ซีคอนสแควร์ แต่เน้นที่ความลึก และบรรยากาศ ส่วนราคานั้นเท่ากับที่สาขาท่าพระ และซีคอน คือ
-ราคาบุฟเฟ่ต์คนละ 340 บาทเนตแล้ว
-ถ้าเพิ่มชุดซีฟู๊ดด้วย คนละ 385 บาทเนต
ราคานี้รวมเครื่องแล้วครับ ในชุดบุฟเฟ่ต์มีชาเขียว กับ เป็ปซี่
แต่ถ้ามีบัตรสมาชิกของร้าน ได้ลดอีก 10% ครับ (และยังได้รับอาหารพิเศษประจำเดือน เฉพาะสมาชิกอีกด้วย)
โดยมีเวลาทาน 1ชั่วโมงครึ่ง เหมือนเดิม

โต๊ะมีให้เลือกนั่งได้หลายแบบ มาคนเดียวก็นั่งแบบเคาเตอร์โซนด้านหน้าร้านได้ เป็นโต๊ะยาวหันหน้าเข้ากระจก ชมวิวน้ำตก มาแบบคู่สวีท 2 คนก็มีโต๊ะคู่ มาแบบก๊วนเพื่อน 3-4 คนหรือ 6-8 คนที่โต๊ะให้นั่งได้ และอย่างทีบอกทุกโต๊ะวิวสวยทั้งหมด

ข้อดีของร้านนี้คือ มีโปรโมชั่นอาหารใหม่ๆ มาให้ลองทานทุกๆเดือน ถ้าเป็นสมาชิกร้าน จะได้รับอาหารพิเศษเฉพาะสมาชิกอีกด้วย และมีโปรโมชั่นแจกของ จัดคอนเสิร์ต คืนกำไรอยู่เรื่อยๆ ไปติดตามโปรล่าสุดได้ที่แฟนเพจ เฟซบุ๊คของร้านเขากันเองนะครับ 
https://www.facebook.com/MiyabiGrill
